open-index/open-wikipedia-markdown huggingface dataset:
Pascaline Edwards

**Pascaline Edwards** (dem born am 1970) be actress wey be Ghanaian, she san chop Ghana Nest Female Actress for 2002 insyd. Dem dey consider Edwards as diva for de Ghanaian movie scene insyd, plus she act over hundred movies for ein professional career wey dey span for over two decades. She san act for chaw Nollywood films. Rydi, she combine ein career as actress plus she dey manage ein film acting school, Fil Techniques, den one of Ghana ein top fitness gym, GeoDan Health and Fitness Centre.

## Ein early life den education
Dem born am for Lomé, Togo for 1970 insyd, Pascaline cam Ghana for 1986 insyd wey she attend Ghanatta Senior High School. She start ein stage skills de time she dey ein teen age insyd, for de early 1990s insyd na she be one of Ghana ein top acting groups, de Talent Drama Group.

## Ein life matter
Pascaline marry Dan Badu, Commissioner for *TV3's Ghana's Strongest* IV.

## Partial filmography
**A Stab in the Dark (1999)*
**Christ in Me (2003) as Thelma*
**My Heart (2003) as Helena*
**Amsterdam Diary (2005)*
**V Republic (2014-2015 TV Series) as Amanda*
**Deranged (2017) as Margaret Koleman*
**The Case Study (2022)*
**The Billionaire's Wife (2023)*
**Evor (2024) as Auntie Adjoa*
## References



## External links

* Official website
*  at IMDb
Patience Kpobi

**Patience Kpobi** be Ghanaian national football player wey dey play midfield den defense.

## Ein International career
Although der be no indication say she appearinsyd de match, na she dey part of de match squad for de inter-continental play-off between de second placed South American den African teams, against Brazil, during de qualifications for de 2008 Olympics.

## References
Patience Opokua

**Patience Opokua** (dem born am 17 June 1969) be Ghanaian table tennis player. She compete for de women's singles event for 1992 Summer Olympics.

## References
Patience Peterson-Kundok

**Patience Peterson-Kundok** (dem born am 29 September 2001) be Ghanaian professional footballer, wey dey play as midfielder give Hakkarigücü Spor for Turkish Women's Football Super League. Na she be member of Ghana national U-17 den U-20 teams wey she earn call up to de senior national women’s team for 2023 insyd.

## Club career
De 1.63 m (5 ft 4 in) tall footballer dey play as midfielder.

Peterson-Kundok play for Ampem Darkoa Ladies F.C. for ein country ein Premier League insyd. For de 2020–21 season, she score five goals insyd 28 matches she play.

She go Armenia for August 2021 insyd, wey she join Noravank SC. For October 2022 insyd, she move go Turkey wey she sign one-year contract plus Hakkarigücü Spor make she play for de Women's Super League insyd.

## International career
Peterson-Kundok appear chaw tyms insyd de Ghana national U-17 (Black Maidens) den de U-120 (Black Princesses) teams. She play give de Ghana U-20 team for de 2018 FIFA U-20 Women's World Cup dem hold for France insyd. Na dem bell am go de U-20 team again for de 2020 FIFA U-20 Women's World Cup qualifying round.

## References


## External links
Patricia Mawuli Nyekodzi

**Patricia Mawuli Nyekodzi** (dem born am 1988) be de first female Ghanaian certified pilot, aircraft engineer, teacher den trainer den de only female wey qualify to build Rotax Aircraft Engines.

## Ein Early life
Mawuli grow up insyd a mud shack for Mepe insyd, a small rural village insyd de Volta Region of Ghana. She develop de love for flying after she spend years dey watch planes wey dey pass overhead.

## Career
Mawuli cam turn Ghana ein first female civilian pilot insyd 2009. She sanso be de first black African make dem certify make she build Rotax Aircraft Engines, as well as de first woman insyd West Africa make dem certify make she build den maintain Rotax engines.

## References
Patrick Banor

**Patrick Banor** be Ghanaian politician den an administrator. Na he be de member of parliament for de Asutifi North constituency since 7 January 2021.

## Ein early life den education
Dem born Banor on Friday 13 June 1975 for Kenyasi No.2. He get ein Basic Education Certificate for 1991 insyd, den ein Secondary School Certificate for 1994 insyd. He geyt ein Bachelor of Arts degree for Sociology den Social Work insyd for 2009.

## Ein career den politics
Prior to make he enter politics, na he be de General Manager of Sarfpok Company Limited. During de 2020 NPP parliamentary primaries, Banor contest for de Asutifi North seat against Evans Bobie Opoku wey he win. During de 2020 Ghanaian general election, Banor contest for de Asutifi North seat plus Ebenezer Kwaku Addo of de NDC, den Kofi Annan of GUM. Na he poll 18505 votes wey dey represent 52.62% of de total valid votes cast against Addo ein 16546 votes den Anane ein 116 votes, wey dey represent 47.05% den 0.33% of de total valid votes cast respectively.

### 2024 Ghanaian general election
Hon. Banor san contest de 2024 Ghanaian general election for de ticket of New Partriotic Party buh he lost de election to Ebenezer Kwaku Addo of de National Democratic Congress plus 14,207 wich be equivalent to 43.33%.

## Ein life matter
Patrick be Christian.

## Philanthropy
Insyd September 2020, na Patrick provide 1,348 candidates of BECE plus mathematical sets.

Insyd August 2021, na he present about 400 desks to Ola Girls' SHS.

## References
Palm wine

**Palm wine**, dem know am by chaw local names, be an alcoholic beverage dem create from de sap of various species of palm trees such as de palmyra, date palms, den coconut palms. Ebe known by chaw names insyd different regions wey ebe common insyd various parts of Africa, de Caribbean, South America, South Asia, Southeast Asia, den Micronesia.  De word "toddy" dey derive from de Marāṭhi name of de drink, *tāḍī* (ताडी), from de Sanskrit *tāḍa* (ताड, ताल) "de palmyra palm".

Palm wine production by smallholders den individual farmers fi promote conservation as palm trees cam turn a source of regular household income wey fi be economically worth more dan de value of timber dem sell.
## Names
Der be a variety of regional names give palm wine:

## Gallery

File:COLLECTIE TROPENMUSEUM Kom van kalebas voor het drinken van palmwijn TMnr A-1053.jpg|Bowl for tuak drinking dem make from a gourd (late 19th century)
File:COLLECTIE TROPENMUSEUM Het tappen van een arenpalm op Ambon Molukken. TMnr 60013217.jpg|Tapping de sap of de immature flower flasks insyd "arènpalm" (Arenga pinnata), one of de palms  dem use take make palm wine, insyd Ambon, Moluccas (1919). Na dem call de wine toewak (Dutch), tuak anaa sagoweer (saguer). Na dem sanso drink de fresh sap, "sugar water".
File:COLLECTIE TROPENMUSEUM Een verkoper van palmwijn (tuak) op Bali TMnr 10002905.jpg|Palm wine seller insyd Bali (1929)
File:Tuba Gatherer.JPG|Dey take am insyd Southern Leyte, Philippines wer a tuba gatherer climb de coconut tree make he harvest some tuba.
File:A days work.JPG|Dey tap for de coconut palm while he dey gather tuba.
File:Toddy tapper.jpg|A young Toddy-picker dey climb a palm tree make he collect palm wine, visakhapatnam, India.
File:Palampore (India), mid–late 18th century (CH 18467289-3).jpg|Palampore tapestry wey dey depict toddy tappers, India, 1750 CE. 
File:Manananggot in Visayan Dialect.JPG|Dem locally bell am "manananggot" for tuba gatherer.
File:Up on the Coconut Tree.JPG|Gathering tuba from de coconut tree.
File:WELD 1862 in India pg370 (088 Climbing Toddy-Drawer.jpg|Toddey tapper at work, India, ca.1862.
File:Shendhi, also known as Toddy.jpg|Toddey trapper dey climb palm tree plus a hanging ladder, India.
File:Page 369 Life in India or Madras, the Neilgherries, and Calcutta.png|Coconut trees, den Toddy gatherers of southern India (1855)
File:Palmwine.jpg|Palmwine 


## References


## External links

* Article on Philippine palm wine
Paga

**Paga** be sam town wey dey Upper East Region for Ghana insyd, wey dey lie for north of Bolgatanga. Paga be de capital of Kassena Nankana West District, sam district wey dey Upper East Region insyd for de northern part of Ghana. De town dey de Burkina Faso border top wey ebe 166 km south of Ouagadougou via de N5 highway, de main road wey dey link Ghana den Burkina Faso. De majority of de people of Paga be de Kassena tribe.

## Dema Overview
Paga be known for ein sacred crocodile ponds, wer chaw visitors dey make surprise say dem dey fi touch crocodile wey be alive. Paga be sam small town wey dey Upper East Region insyd, wey eget population of about 10,000. However, de entire population of Paga – wey dey include ein outskirts – be ova 100,000. Most of de inhabitants be farmers of de Kassena ethnic group, wey dema settlements den familial dey tie stretch ova de colonial borders of Ghana go wat now dey bell am Burkina Faso. De idea of different nationalities dey mean little give dese people, wey dey see dema shared ancestry den ethnicity before wat be de recent concept of nationality anaa religion. Chaw Kassenas wey dey dis small town Paga be multilingual, wey dey speak dema native Kasem den English among oda languages. 

## Dema Tourist site
**Paga crocodile pond.**

## Dema Foundation
According to legend, ebe sam young man wey ein name be Naveh wey find Paga for c. 1400 insyd, wey sam crocodile save am as na he dey go hunting expedition. He lef ein village wey he go settle for de place wey dem now dey bell am Paga. De founder of de town, Naveh, as na he dey search for sam desirable place den settle, exclaimed 'Ayipaga' wey dey mean 'My eye be fixed for dis land top'. Dem start dey bell de place plus dat name 'Ayipaga', wey later dem shorten am go 'Paga'. 

## References



## External links

* Ghana-pedia website - Paga
Paul Acquah

**Paul Amoako Acquah** be a Ghanaian economist den a former Deputy Director for de Africa Department of de International Monetary Fund from 1998 to 2001. He sanso be a former Governor of de Bank of Ghana (2001-2009).

## Ein early life den education
Na dem born am insyd Juabo insyd de Western Region of Ghana. Acquah get ein secondary education for St. Augustine's College. He later obtain ein degree insyd Economics from de University of Ghana, Legon. He proceed go obtain ein master's degree from Yale University den ein PhD from University of Pennsylvania.

## Ein awards
Insyd 2005, Acquah win de Emerging Markets award for Africa Central Bank Governor of de Year.

## References
Paulina Patience Abagaye

**Paulina Patience Tangoba Abagaye** be Ghanaian diplomat den member of de New Patriotic Party of Ghana. She be Ghana's former ambassador give Italy. Na she be de current Upper East Regional Minister.

## Ambassadorial appointment
For July 2017 insyd, Presido Nana Akuffo-Addo name Paulina Abagaye as Ghana ein ambassador give Italy. Na she be among twenty two oda distinguished Ghanaians wey dem name dem say make dem head various diplomatic Ghanaian mission for de world insyd.

## Political career
Insyd December 2020, Abagaye contest den loose to de NDCein parliamentary candidate, Sampson Chiragia.

## References
Paul Apreku Twum Barimah

**Paul Apreku Twum-Barimah** be a Ghanaian politician den member of parliament for de Dormaa East constituency insyd de Bono Region of Ghana.

## Ein early life den education
Na dem born Barimah for 23 May 1982 wey he dey hail from Kobedia-Asupra insyd de Bono Region of Ghana. He get ein SSSCE insyd 2000. He get ein bachelor's degree insyd Sociology & Information Studies insyd Social Science insyd 2006. He further get ein MSc insyd Communications den Public Affairs insyd 2012. He get ein LLB insyd General Law insyd 2018. He sanso get ein certificate insyd Oil, Gas & Petroleum Management insyd 2020.

## Ein career
Na Paul dey job as de Head for Event den Production for Radio Universe. He san cam do Station Manager for RGU radio. Na he be de Media mechanical den engineering manager for EXP Ghana. He job as de Assistant Communication Officer for de British High Commission. He san job as de Corporate Affairs den Sustainability Manager for Zen Petroleum. Paul one tym job as de Development Communication Coordinator for SADA. He san go job as de Government Relations den Regulatory Affairs for ENI Ghana Exploration & Production Limited.

### Ein political career
He be a member of NPP. He win de parliamentary seat plus 16,679 votes whilst de NDC aspirant Racheal Owusuah get 11,383 votes.

### Ein committees
As he dey parliament, he dey de Special Budget Committee, de Foreign Affairs Committee den also member of de Poverty Reduction Strategy Committee.

## Ein life matter
Paul be Christian.

## Ein philanthropy
Insyd December 2021, he donate chow den oda assorted items to about 200 widows insyd de Dormaa East constituency. He sanso give hospital beds den medical equipment to de Wamfie District Hospital. He sanso donate working equipment den tools to about 400 apprentices den workers insyd Wamanafo den Wamfie.

## References
PeaceJam Ghana

**PeaceJam Ghana** be annual Youth Leadership Conference wey dem build am around de Nobel Peace Prize Laureates wey dey job plus young people so say e go impact dema skills, knowledge den wisdom give dema community den dema sustainable development.

De conference usually dey draw students wey dey Junior High den Senior High schools wey dey across Ghana so sey dem go usually train den mentor dem on diverse areas wey dey include commitment to justice den peace, social responsibility, academic excellence, entreprenuership den sustainable development.

## Schools wey dem partner

* Osu Presby Senior High School
* Kaneshie Senior High Technical Scool - Accra
* Kraboa Coaltar Presby Senior High Technical School
* Half Assini Senior High School
* Annor Adjaye Senior High School
* Accra High Senior High School
* St Mary's Senior High School (Ghana)
* St. Stephen’s R/C 
* Prince of Peace
* Star of The Sea R/C
* Mataheko R/C
* St. Kizito
* Bennett Caulley

## References
Peace Adzo Medie

**Peace Adzo Medie** be Liberian-born Ghanaian academic den writer of both fiction den nonfiction.

## Ein Early life den Education
Dem born Medie for Liberia wey she move go Ghana as na she be kiddie, wer she study for OLA Girls Senior High School. She receive bachelor's degree for geography insyd from de University of Ghana. She complete ein postgraduate studies for United States, wer she obtain Ph.D. for public den international affairs insyd from de University of Pittsburgh.

## Works dem select

*  *(non-fiction)*
*  *(fiction)*
* Medie, Peace Adzo (2023). *NightBloom*.

## References
Peace Hyde

**Peace Hyde** be a British-Ghanaian television producer, TV host, creator, journalist, den education activist. She be de creator den executive producer of Netflix ein first African reality TV series *Young, Famous & African,* as well as de Head of Digital Media den Partnership den West African correspondent for *Forbes Africa*. She be de founder of *Aim Higher Africa*. Insyd 2019, na dem award am de African Social Impact Award for de House of Parliament, House of Commons insyd de UK.

## Early life den education
Na dem born den raise Hyde insyd London, wer na she reside til 2015 before she move go Ghana. Insyd ein early years insyd London, na she briefly practice as a child psychologist before she embark for a career as a science teacher wey dey specialise insyd physics, chemistry den biology.

Hyde be an alumna of Middlesex University, wer na she obtain a degree insyd psychology.
## Awards den recognition

## References



## External links

* Peace Hyde for Instagram top
Pearl Amoah

**Pearl Amoah** be Ghanaian former model den beauty pageant titleholder. She currently be ordained minister. Na she be Miss Northern Region for 1994 insyd, Miss Ghana Universe for 1996 den Miss Ghana International pageant for 2015 insyd. She san win Africa Ebony model of de year for 1999 insyd. For 2000 insyd, dem give am de best choreographer of de millennium award for de Millennium Excellency Awards. She model for United States, Paris, London, Germany, Ivory Coast den Ghana.

## Ein Initiatives
Na she establish PAF Outlet wey be de first boutique wey go keep focus for Ghanaian fashion brands per. For 1999 insyd, she open Fashion House. She san get PearlProjects wey dey showcase her creativity and design prowess. Na she introduce the Ghana Fashion Week wey dem dey organize every year for elite fashion designers for Africa make dem san gather plus appreciate demma craft for 2001. She san launch her own line Pearl for 2004. Na for dat same year wey she join forces plus JP Miller wey dem come launch JosephPearl brand. De following year, dem open dema first boutique for Soho, New York insyd.

## Ein Career for modeling insyd
She don model for fashion brands like Roberto Cavalli, Vivien Westwood, Halston, Donna Karen, Alberta Ferreti, Ralph Rucci, Jakie Rogers, Armani, Valentino insyd. She get shoots from photographers like Peter Lindberg, Dewy Nicks, Marco Glaviano, Frank Otten den Gean-Luca wey dem be top people for de industry insyd. She san work for chaw magazines like Vibe, Paris Voici, Essence, Black Elegance, Marie Claire, Cosmopolitan, den Cosmo Girl.           

## Ein Education
She go school for Labone Senior High School for ein secondary education. She collect ein bachelor's degree for Hospitality Management from Westbourne University wey dey London insyd. She san get diploma for Architecture & Interior Design from Parsons School of Design wey dey New York.

## Ein Life matter
She dey cam from La wey dey Accra, Ghana wey she be de only kiddie give ein mommy de late Madam Bernice Adjeley Adjei. She marry for 2008 insyd plus Mac Diamond Kodjo Emekor Nyamekor wey dem get three kiddies.

## References
Police and Prisons Civil Rights Union

De **Police and Prisons Civil Rights Union** (**POPCRU**) be sam trade union for South Africa insyd wey dey represent police officers, traffic officers den correctional officers, eget like 120,000 members. Dem form POPCRU for 1989 insyd.

## Dema History
For 5 September 1989 insyd, sam group of black officers wey dey South African Police isnyd defy orders wey dem refuse say dem go attack anti-apartheid protesters. Sam of them work plus sam group of prison warders wey dem find POPCRU, for November insyd. De new unions no fi secure recognition, wey  dem dismiss dema leaders chaw, wey sam too dem imprison dem. For 1993 insyd, dem finally achieve recognition.

POPCRU be sam affiliate give de Congress of South African Trade Unions (COSATU).

## Dema Leadership

### General Secretaries

: Jacob Tsumane
: 2000s: Abbey Witbooi
: 2007: Nathi Theledi

### Presidents

: 1989: Gregory Rockman
: 1990s: Johnny Jansen
: 1996: Zizamele Cebekhulu

## References
Portia Boakye

**Portia Boakye** (born 17 April 1989) be a Ghanaian international footballer wey play as a forward /defender give Djurgården insyd Sweden. Dem dey regard am as one of de best left-footed players for de Africa continent.

## Club career

### Östersunds DFF 2016
Insyd May 2016 she sign give Östersunds DFF wey she make ein first debut give Östersunds DFF against AIK wey she cam in as a substitute for de 46th minute wey she score de only goal insyd dat match against AIK for de 67th minute.

### Trabzon İdmanocağı
Insyd 2017, she sign a season deal plus Trabzon İdmanocağı make she participate insyd de Turkish Women's First Football League.

## International career

### Ghana
Insyd June 2010, Boakye score insyd Ghana ein 3–0 win over Senegal for de Accra Sports Stadium. Na de win secure Ghana ein place for de 2010 African Women's Championship finals.

Na Boakye be part of de national team wich compete insyd de 2014 African Women's Championship qualification den de 2014 African Women's Championship, wey she play insyd all seven of de team ein matches. She play insyd a friendly match against South Africa insyd May 2014 wey she score de winning goal. She sanso score de winning goal insyd de 2015 All-Africa Games final, plus three minutes til de end of de 90 minutes regulation time, make she win Ghana ein first ever gold insyd de competition.

Insyd December 2015 na dem nominate am for African Women's Footballer of de Year, plus Paris Saint-Germain defender Ngozi Ebere, Gabrielle Onguene, Gaelle Enganamouit. She loose dis award to Gaelle Enganamouit of FC Rosengård.

Insyd June 2016, na dem vote am by de Sport Writers Association of Ghana as de best female footballer of de year.

## International goals

## Honours
### International
;Ghana
*All African Games Gold Medal: 2015
*Africa Women Cup of Nations Bronze  Medal: 2016
*WAFU Women's Cup Gold Medal and top scorer: 2018
## References


## External links

* Portia Boakye nominated for CAF Women's Player of the Year
* Portia Boakye at Soccerway
Prang, Ghana

**Prang** be de capital town for de Pru East District, ebe a district wey dey Bono East Region for Ghana. Most of dema people for de town insyd be farmers den traders.

## Education
Prang Senior High School, be a second cycle institution for de town insyd.

## References
Princess Shyngle

**Princess Shyngle** (dem born am 25 December 1990) be Gambian actress den producer.

## Ein Early life
Dem born Princess Shyngle for Gambia. Na ein poppie, Winston Shyngle be deputy mayor give Gambia wey na ein mommie be businesswoman. She get ein primary den secondary school education for Gambia, sam small country wey dey West Africa insyd. 

## Ein Acting career
Afta say she emerge as de third best for de Next Movie Star Africa competition, Princess Shyngle star for chaw movies insyd since then, especially for Ghana insyd. Dem nominate Princess Shyngle for "de discovery of de year" for de 2015 Ghana Movie Awards. She san star for couple of movies insyd plus oda Ghanaian movie stars like Juliet Ibrahim, John Dumelo, Martha Ankomah, den D-Black. Ein major projects dey include *Why Do Men Get Married*, de *Dormitory 8* series, d*e 5 Brides* series, den *The Hidden Fantasy*. For 2020 insyd, she launch ein reality TV show wey ein name be *Discovering Princess Shyngle*. 

## Ein Life matter
Shyngle cam make very popular for ein tiny waist den controversial statements for social media insyd. Rumors dey say Princess dey relationship insyd plus Nigerian afrobeat artist, Burnaboy. For one occurrence insyd, she take ein social media page announce ein engagement plus Senegalese beau. De marriage hit plus chaw controversies as she once call out ein boyfriend say he cheatin for dema relationship insyd wey she later apologize. Princess reveal say she dey preg wey she dey struggle pay ein bills secof ein police authorities arrest ein partner.

## References
Pipeline Mosque

De **Pipeline Mosque** be de main mosque for Serekunda, wey dey Gambia.

## History
Dem build de mosque for 28th February 1990.

## Location den architecture
De mosque dey locate for de western side for Kairaba Avenue (ein former name be: Pipeline Road) for Serekunda insyd. De mosque ein external dimensions dey around 30 × 65 meters. De mosque get de features of Islamic architecture like minaret den facade. De mosque dey de Embassy of USA dema body for Banjul insyd.

## References



## External links
Pistis Ghana

**Pistis Ghana** be Ghanaian fashion brand wey dey Accra. Ebe husband-and-wife duo Kabutey den Sumaiya Dzietror wey form am for 2008 insyd after dem graduate from Joyce Ababio's Vogue Style School of Fashion den Design.

Pistis dey mean "faith" for Greek insyd. Dem be famous secof dem dey make designs give Ghana ein second lady, Samira Bawumia, for modern Kente dresses.

## Notable designs
For 7 January 2017, Samira Bawumia attend de inauguration of Nana Akufo-Addo wey he wear a Northern Kente dress wey komot Pistis wey go viral. De viral garment bring national attention to de young business wey na dem sanso massively copy am by oda tailors.

Anoda design wey pay tribute to Bawumia ein Fulani heritage for Ghana ein Independence Day draw considerable admiration.

Na dem sanso design give chaw celebrities, corporate executivesden public figures wey dey include Naomi Campbell, Charlotte Osei, Naa Ashorkor, Eve, Josleyn Dumas, Yvonne Okoro, Valerie Lawson, Berla Mundi, den Ghana former First Lady, Rebecca Akufo-Addo.
## Philanthropy
During de peak of de COVID-19 pandemic, Pistis along plus Naa Ashorkor donate 1000 face masks to porters insyd de Madina as part of ein social responsibility.

## Awards
Red Carpet Designer of de Year - Glitz Style Awards

ETV Ghana Designer of the Year 2016

## References


## External links

* Official Website
* Harn Museum of Art
* https://www.instagram.com/pistisgh/Instagram
Priscilla Kolibea Mante

**Priscilla Kolibea Mante** be Ghanaian neuropharmacologist, researcher den lecturer from Kwame Nkrumah University of Science and Technology, way dey Kumasi campus. Ein research work dey focus for alternatives of plant-based therapeutic options wey go manage drug-resistant epilepsy den de neglected tropical disease neurocysticercosis. She mostly dey explore de anticonvulsant activity of de plant alkaloid cryptolepine den ein solid-lipid nanoparticles for de management of neurocysticercosis-induced epilepsy for ein work insyd. Ein goal be say she go identify sam way way she go take help cryptolepine permeate more efficiently for de central nervous system so say ego reduce de risk of convulsion, wey ego make patients manage dema condition as effectively as possible. Aside from ein studies of epilepsy, Mante san work toward new therapies so say she go alleviate pain, anxiety, den depression. 

For 2019 insyd, na she be de only African recipient, den one of fifteen total of de L'Oréal-UNESCO For Women wey dey Science International Rising Talent Award insyd. She be de recipient of de 2018 L'Oréal-UNESCO For Women wey dey Science Sub-Saharan Africa post-doctoral fellowship insyd. She san win de 2019 OWSD Early Career Fellowship.

## Ein Education
Mante complete ein secondary school education for Wesley Girls’ Senior High School wey dey Cape Coast, Ghana. She earn ein PhD for Pharmacology insyd from de Kwame Nkrumah University of Science and Technology for 2013 insyd. Mante ein doctorate research focus for de use of Antiaris toxicaria as anticonvulsant, specifically for Ghana. For dat same period insyd she san research plant-based therapies give de central nervous system. Mante get ein post doctoral training for University of Michigan Medical School wey dey USA, wer na she be recipient of de University of Michigan STEM Seed Grant.

## Ein Career
Mante be pharmacist wey register plus de Pharmaceutical Society of Ghana. From 2010 dey go 2014, she work as pharmacist for Constant Pharmacy. Since 2013, Mante work give Pharmacology Department of de Kwame Nkrumah University of Science and Technology wer she be senior lecturer. She be registered Pharmacist wey she be de current chairman give de Ghana Young Academy. Mante san be known secof ein passion for education den de way she dey lead women for science insyd so say dem go further dema careers.

"De world go make room give we. De more women dey push for senior roles, de harder ego be say u go ignore dem."—Dr. Mante, she talk dis secof de increase presence of women for science insyd.

## References



## External links
Progress Party (Ghana)

Na de **Progress Party (PP)** be de ruling party for Ghana for Second Republic tym insyd (1969 go 1972). For de 29 August 1969 elections insyd, de PP win 105 of de National Assembly ein 140 seats.

Na de party be co-found insyd 1969 by Kofi Abrefa Busia, wey na dem born am as a Bono prince insyd de traditional kingdom of Wenchi, den by Lawyer Sylvester Kofi Williams, wey na dem born am as an Ahanta prince, den a descendant of de Ahanta King Badu Bonsu II.  Kofi Abrefa Busia lead de Party, wey he cam turn de 2nd Prime Minister for 3 September 1969. Na Sylvester Kofi Williams, serve as de ruling Party ein Ambassador Extraordinary den Plenipotentiary, insyd Ghana ein 2nd republic, quasi civilian government. De PP declare support give apartheid South Africa white minority government.

For 13 January 1972, de Progress Party government wey Busia lead na dem overthrow am thru a bloodless military coup wey Colonel Acheampong lead. Na dem ban de party togeda plus all oda political parties.

After de 1972 military junta ban de Progress Party insyd Ghana, both Busia den Williams loose dema citizenship insyd Ghana wey na dem remain for exile insyd England. Busia return to Oxford University, wer he die from a heart attack insyd August 1978.

## References
Pru East District

**Pru East District** be one of de eleven districts insyd Bono East Region, Ghana. Originally na e formerly be part of de then-larger **Pru District** for 18 February 2004, til na dem spilt off de western part of de district make dem create **[[Pru West District]]** for 15 March 2008; thus na dem rename de part wey remain as **Pru East District**. De district assembly dey locate insyd de east central part of Bono East Region wey e get Yeji as ein capital town.

## Boundaries
De district be bounded for de north by de East Gonja Municipal District insyd de Savannah Region. To de east be de Sene East den Sene West districts. Ein southern neighbours be de Nkoranza South Municipal District den de Atebubu-Amantin Municipal District den to de west be de Kintampo South District.

## References
Public and Allied Workers Union of South Africa

De **Public den Allied Workers Union of South Africa** (**PAWUSA**) be sam trade union give public sector workers wey dey South Africa insyd. Dem be affiliate plus de Congress of South African Trade Unions (COSATU).

## External links

* Website of the organisation.
Rama Brew

**Rama Brew** be veteran Ghanaian actress, television personality den jazz musician.

## Ein Early life
As na Rama be kiddie, na she dey want be dancer but ein poppy syd plus am. So ein aunt wey na she dey job for Ghana Broadcasting Corporation (GBC) introduce am to television.

## Ein Life matter
She get kiddie (daughter) wey ein name be Michelle Attoh wey she san be actress.

## References


## External links

*  at IMDb
Raquel Naa Ayorkor Ammah

**Raquel Naa Ayorkor Ammah** (dem born am 12 August 1987) alias **Raquel,** be Ghanaian musician, composer, choreographer, actress den script writer. She be popular secof ein hit song "Sweetio" wey feature Sarkodie.

## References
Rebecca Akufo-Addo

**Rebecca Naa Okaikor Akufo-Addo** (née **Griffiths-Randolph**;dem born an for 12 March 1951) be a Ghanaian public figure wey serve as de First Lady of Ghana from 2017 to 2025. She be de wifey of former Presido Nana Akufo-Addo.

## Early life
Na dem born Rebecca Naa Okaikor Griffiths-Randolph for de 12 March 1951 as de daughter of de judge, Jacob Hackenburg Griffiths-Randolph wey serve as de Speaker of de Parliament of Ghana insyd Third Republic den Frances Phillipina Griffiths-Randolph (née Mann). She don attend Achimota Primary School den Wesley Grammar School, both insyd Accra.

## Ein life matter
Rebecca den Nana Addo Dankwa Akufo-Addo marry since 1997 wey insyd 2017 dem celebrate dema 20th Anniversary. Dem get five daughters den five grand kiddies.

Na dem install Rebecca Akufo-Addo as de Development Queen mother of Ada Traditional Area for de 82nd anniversary celebration of Ada Asafotufiami festival insyd August 2019 wey dem know am by de stool name Naana Ode Opeor Kabukie I.

Akufo-Addo be a member of de Accra Ridge Church den de patron of de Infanta Malaria, a charity organization dem dedicate to de prevention of Malaria insyd kiddies.

## Awards den honours
*Nutrition Champion by The African Leaders for Nutrition
*Excellence in Empowering Women and Children Award' at de Africa Public Sector for fighting malaria
*Na dem name H. E Rebecca among de Inaugural list of 100 most influential African Women insyd 2019.
*Outstanding contribution towards de Green Ghana Building project for de IFC/EDGE Ghana Green Building Awards.

## References


## External links

* Rebecca "Becky" Akufo-Addo Revealed
Rebecca Naa Dedei Aryeetey

**Rebecca Naa Dedei Aryeetey** (dem born am 1923 – wey she die 22 June 1961) san be known as **Dedei Ashikishan** be Ghanaian business woman, political activist den feminist. Na she be popularly known for ein flour business for Accra. She san be de woman wey dey Ghana 50 Pesewas coin top.

## Ein Early life
Dem born Rebeca Naa Dedei for 1923 insyd, for Osu wey she grow up for James Town, Accra. Ein mommy dey cam from Ga Asere wey poppy dey cam from Osu.

## Ein Career
As she plete ein primary education, Naa Dei enter flour business insyd. She cam get monies den influential for ein flour business insyd wey emake she earn de name ‘Ashikishan’, ebe Ga word wey dey mean "flour". Na she be known as de chief financier give CPP party wey she lead CPP women activities for ein house wey dey Kokomlemle - Accra. As na she be political activist give CPP, she campaign wey she fund Nkrumah den de CPP party wey she play sam significant role as na Ghana dey struggle get independence. She help Nkrumah plus monies wey help am win de Ashiedu Keteke legislative council seat wey esan help am make de first Prime Minister of Ghana.

## Ein Death
Ein closeness to Nkrumah make am enemy of rival political party wey ebe alleged say ebe ein lead to ein early death. She die tragically for CPP function be for Ho on de 22nd June 1961 at de age of 38. Ebe alleged say dem poison de political activist den feminist for de function as she take hot tea wey na she complain of stomach ache.

## Ein Honors
Dem name de double-decker buses wey Harry Sawyer take cam Accra plus ein name 'Auntie Dedei', she san get ein pic for national stamp den Ghana 50 pesewa coin top so say dem go take honour am.

## References
Queenstar Pokuah Sawyerr

**Queenstar Maame Pokua Sawyerr** (dem born am 1 July 1964) be Ghanaian politician den de former deputy Central Regional Minister of Ghana. Na she be de member of parliament of de Agona East Constituency since 2013.

## Early life den education
Na dem born Sawyerr for 1 July, 1964 wey she dey hail from Agona Kwanyako insyd de Central Region of Ghana. She receive ein higher national diploma from Accra Polytechnic wey she receive a bachelor's degree insyd Business Administration den master's insyd Public Administration from Atlantic International University. Atlantic International University be an unaccredited distance learning institution wey na dem characterize am as a degree mill, wey na dem widely dismiss ein degrees as "fake."

## Ein life matter
Sawyerr marry plus four kiddies. She be a Christian wey she dey worship as an Anglican.

## References



## External links
Pru West District

**Pru West District** be one of de eleven districts insyd Bono East Region, Ghana. Formerly na ebe part of de **Pru District,** for 15 March 2018 na dem split off take form ein own district, plus dem form de area wey remain into de **[[Pru East District]]**. De district assembly dey locate insyd de east central part of Bono East Region. De capital town be Prang.

## Boundaries
De district be bounded for de north-east by de Pru East district, de Sene West district to de east, de Nkoranza South Municipal District den de Atebubu-Amantin Municipal District to de south, de Kintampo North Municipal District to de north-west, den de Kintampo South District to de west.

## Settlements
De ten most populated areas insyd de region dey include de capital town Prang, Zabrama, Dama-Nkwanta, Abease, Komfourkrom, Beposo, Buipe, Aboa, Adabrase den Ajalaja. Der be 88 localities within de district. Dem sanso divide de district into de Prang Town Council, Abease Area Council den de Ajaraja/Beposo Area Council.

## Administration
De administrative head of de district be de District Chief Executive wey be appointed by de President of Ghana after consultation.

## References
Regina Antwi

**Regina Antwi** (born 26 November 1995) be a Ghanaian professional footballer wey dey play as a defender for de Indian Women's League club Sreebhumi den de Ghana women's national football team. She represent Ghana for de U17 level at two World Cups insyd 2010 den 2012. She previously play give Hungarian club Diósgyőri VTK.

## Honours
**Hasaacas Ladies**

* Ghana Women's Premier League (GWPL): 2012–13, 2013–14, 2014–15, 2020–21
* Ghana Women's Special Competition: 2019
* Ghana Women's FA Cup: 2021
*WAFU Zone B Tournament: 2021
*CAF Women's Champions League runner-up: 2021

**Ghana U17**

* FIFA U-17 Women's World Cup third place: 2012

**Ghana**

* Africa Women Cup of Nations third place: 2016

## References


## External links

* Regina Antwi at Soccerway
* Regina Antwi at Global Sports Archive
* EuroSport Profile
* Diósgyőri VTK Profile
Regions of Ghana

De **Regions of Ghana** dey constitute de first level of government dema subnational admin wey dey for Republic of Ghana insyd. For 2020 der nu, sixteen regions wey dey now, wey dem san divide dem go 260 local metropolitan, municipal den district assemblies (anaa MMDA's) secof administrative purposes.

## Current regions
Na former ten regional boundaries wey dem officially establish for 1987 insyd, ebe dat tym wey dem inaugurate Upper West Region as de freshest administrative region. Although dem officially inaugurate am for 1987 insyd, de Upper West Region already dey function as administrative unit since de tyme dem break am from de Upper Region for December 1982 insyd, before de 1984 national census. De referendum wey dem take create six fresh regions happen for 27 December 2018 wey dem approve all.

## Previous regional configurations

### Independence - 6 March 1957
For Independence for March 1957 insyd, de Ashanti, Northern Territories, Trans-Volta Togoland den de Gold Coast cam togeda wey dem form Ghana. Initially five regions wey dey. Dem combine Trans-Volta Togoland plus part of de Eastern Region den Northern Territories go form de Volta Region.

### Post-independence den First republic
For 4 April 1959 insyd, dem officially split Ashanti Region go de Ashanti den Brong-Ahafo Regions. Dis dey follow de Brong Ahafo Region Act No. 18 of 1959. Na dis dey line insyd plus wat de Brong Kyempem movement dey campaign for, wey ebe recognition of de Bono people as sam separate ethnic group from de Ashantis plus dema own region.

For de day Ghana cam turn republic, 1 July 1960 insyd, dem split Northern Region go de Northern den Upper regions wey e raise de number of regions go seven.

### Second Republic
For de second republic insyd, dem split  de Western Region go Western den Central Regions, wey emake eight regions in total. Dem do dis ahead of de 1970 population census. For 1971 insyd, dem merge Sekondi den Takoradi go form Sekondi-Takoradi, de new capital of de Western Region.

### PNDC ein era
De Provisional National Defence Council wey na ebe de military government wey dey power between 31 December 1981 den January 1993 insyd promulgate de Greater Accra Law (PNDCL 26) of 23 July 1982 wey create de Greater Accra Region. Dis make de Accra Capital District, wer de national capital, na Accra den de Ada Local Council, both areas for de Eastern Region parts of de new Greater Accra Region insyd. For de following year 1983 insyd, dem divide de Upper Region go Upper East Region den Upper West Regions, wey e bring de total number of regions go ten.

## Make you see dis one too

* List of Ghanaian regional ministers
* List of Ghanaian regions by area
* List of Ghanaian regions by Human Development Index
* List of Ghanaian regions by population
* ISO 3166-2:GH

**General:**

* Administrative divisions of Ghana

## References
Richard Obeng

**Joojo Rocky Obeng** (born 1981) be a Ghanaian politician, financial analyst, chief executive officer of de International Settlement Consortium wey serve as de regional minister of Western North Region since 11 March 2021.

## Education
He graduate plus a bachelor's den master's degree insyd Finance from de University of the Witwatersrand insyd Johannesburg. Prior to make he obtain de Bcom Hons – Finance, he study Economics den Statistics for de University of Ghana, Legon for three years after wich he transferr to de University of Witwatersrand.

## Career
He plete for United States Agency for International Development (USAID) insyd October 2013, a six month sponsored intensive Research & Writing Program for de George Washington University Law School, Washington DC. Ein publication on corporate bailout he author na dem feature am insyd de globally reputed Business & Finance Law Review (BFLR).

## Politics
He be de regional minister for Western North Region.

## References
Rita Tani Iddi

**Rita Tani Iddi** be Ghanaian politician wey she be member of parliament give Gushiegu constituency from 2005 go 2009.

Rita win de Gushiegu seat during de December 2004 general election for New Patriotic Party (NPP)  dem ticket top but she lose for ein next attempt for December 2008 general election. While in parliament, she double as deputy Minister for Lands den Natural Resources wey be in charge of Mines. She be de current deputy Ghana commissioner give United Kingdom den Ireland.

## Ein Early life den education
Dem born  Tani for 14 September 1949. She attend University of Cape Coast wey she attain Diploma for Home Science insyd, wey she further ein education for University of Education, Winneba wer she get ein Bachelor of Education for Home Science insyd.

## Ein Career
Rita Tani Iddi be teacher by profession, she teach for chaw schools wey dey Ghana insyd, dese dey include Yendi Senior High School den Berekum Training College. Dem appoint am as District Chief Executive give de Gushegu District wey dey Northern Region of Ghana. She san cam turn member of parliament of de Fourth Parliament for de Fourth Republic of Ghana wey na she dey represent Gushegu constituency wey she serve as Deputy Minister for Lands, Forestry den Mines wey na she dey in charge of de mines sector for His Excellency de Ex-President of Ghana, John Agyekum Kufuor ein tym wey now she be de Deputy High Commissioner give Ghana. Tani Iddi san be Ghanaian politician.

## Ein Political life
Rita Tani be Ghanaian politician, wey contest for de 2004 Ghanaian general elections insyd as member of parliament give de Gushegu constituency wey dey Northern Region of Ghana for New Patriotic Party dema ticket top. She win de elections plus total vote cast of 14,643 wey dey represent 52.80% ova ein opponent, Iddrisu Hudu of de National Democratic Congress wey obtain 13,108 total votes cast wey dey represent 47.20%, wey e make am member of Parliament for de Fourth Parliament of de Fourth Republic of Ghana.

She san serve as de Deputy Minister of Lands, Forestry den Mines wey be in charge of de mines sector for His xcellency de Ex-President of Ghana, John Agyekum Kufuor ein tym.

## Ein Life matter
Rita Tani be Christian by religion.

## References
Rosamond Asiamah Nkansah

**Rosamond Asiamah Nkansah** (dem born am 13 January 1930 – wey she die 20 February 2021) be Ghanaian law enforcement officer wey dem enlist am as first woman for de Ghana Police Service, wey na ebe Gold Coast Police Force for dat tym insyd.

## Ein Education
She attend Wesley Girls High School wey dey Cape Coast. Na she get Senior Cambridge den Teacher's Certificate 'A'.

## Ein Early life den Career
She join Gold Coast Police Force for September 1st, 1952 insyd as na she be 22 years. She be de first one wey dem enlist togeda plus 11 oda women wey dem make am leader. Na dis be time wey dem no dey allow policeowmen make dem marry anaa make dem preg; contrary to dis directive, na dem compel dem make dem resign. Before ein resignation, she petition de government make e allow policewomen make dem marry den get kiddies, den make dem sanso reinstate those wey resign secof make dem raise families. Na dem accept de petition den de condition wey prevent women from make dem serve long for de force, secof marriage den pregnancy na dem abolish am.

She resign for 16 May 1958. After ein resignation, she teach for St. John's Grammar School from 1961 to 1964 as a professional teacher secof de certification na she get before dem enlist am insyd de Gold Coast Police Force. She join de Ghana Broadcasting Corporation insyd 1965 wey na she head de School broadcasting programs for a year.

She retire from active service insyd 1999 make she primarily focus for writing books. She sanso translate words insyd ein book (Octagon) into foreign den local languages.           
           
## Ein Death
Asiamah die for Police Hospital wey dey Accra for Saturday evening, February 20, 2021 insyd.

## External links

* Video: How Ghana's 'Police Woman One' Rosamond Asiamah changed lives - BBC Africa

## References
Rose Mensah-Kutin

**Dr Rose Mensah-Kutin** (dem born am 22 November 1955) be Ghanaian gender advocate den professional journalist. As of October 2016, she be de West Africa Regional director give ABANTU for Development.

## Ein Early life
Dem born den raise am for Brofoyedru, sam town wey dey Adansi South district of de Ashanti Region of Ghana, give sam cocoa den coffee farmer.

## Ein Education
Na Dr Mensah-Kutin be student of Brofoyedru Middle den United Methodist Middle Schools. She plete Accra Girls Secondary School wey she later go Aggrey Memorial Zion Secondary School for ein sixth-form education. She plete bachelor's degree for English den History for 1978 insyd for University of Ghana wey she san go do master's degree for Mass Communication for de same university de year wey dey follow. She get ein second master's degree from Institute of Social Studies, The Hague, den PhD for Gender den Energy Studies from de University of Birmingham, UK.

## Ein Career
Earlier on for ein career insyd, she work as assistant editor give *Daily Graphic* for Ghana shortly after she san co-found Network give Women’s Rights for Ghana for 1999 insyd. Na she be time Social Impact Assessment officer give Ghana's Ministry of Mines den Energy. She be part of de boards of De Netherlands-based *International Gender den Energy Network (ENERGIA)* den *African Women Development Fund* in Accra, Ghana. She be de current West Africa Regional director give ABANTU for Development, ebe international non-governmental organisation wey dey empower women so say ego give dem leadership training for sustainable development insyd.

## Ein Life matter
She marry Professor Kwame Karikari wey dem get four kiddies.

## References
Roselle juice

**Roselle juice**, e sanso be **bissap**, **wonjo**, **foléré**, **dabileni**, **tsobo**, **zobo**, anaa **sobolo** wey dey sam parts for Africa insyd, **sorrel** for Caribbean insyd, den **agua de Jamaica** for Mexico insyd, be drink wey dem dey make am from Roselle plant ein flowers, Hibiscus ein varieties. Though dem dey sweeten den chill de "juice", technically nu dem dey infuse am wey if dem serve am hot, dem dey bell am **hibiscus tea**.

## Description
Dem often dey take Roselle juice refrigerated, e be cool drink for chaw West African countries den de Caribbean insyd. E be juice wey be dark red-purple colour. De Burkinabes, Senegalese, den Ivorians dey bell am bissap wey de Nigerians dey bell am Zobo wey Ghanaians dey bell am Zobolo. E dey taste bit grapey den little like cranberry juice wey dem dey serve plus mint leaves.

## Preparation
Dem dey prepare Roselle juice plus water, bissap flowers, sugar den sumtimes oda flavoring ingredients like ginger.

* Make you wash bissap flowers for clean water insyd.
* You fit pour boiling water ova de flowers, or make you put flowers for water insyd den allow make e boil, or soak for water insyd overnight.
* If you want mix plus tea grass, you fi boil am together plus de leaves.
* If you dey use boiling method, comot am from fire.
* Make you drain plus strainer so say you go separate flowers from flavored water.
* Sweeten to taste plus sugar (if you no dey use pineapple juice).
* Make you allow make e cool before you add oda ingredients.
* You fi add pineapple juice den oda ingredients for dis point.
* Make you allow make e cool if e be hot, then refrigerate den serve.

## References


## External links

* Video: How to make Sobolo
Rural Industry Promotions Company Workers' Union

De **Rural Industry Promotions Company Workers' Union** (RIPCWU) be sam trade union affiliate of de Botswana Federation of Trade Unions for Botswana insyd.

## References